Florinel Coman pleacă în Qatar, dar le-a dat o veste excelentă fanilor. Pentru Florinel Coman a fost ultimul meci în fotbalul românesc, ne referim strict la coompetiția internă, vedeta FCSB-ului urmând a fi din toamnă jucătorul echipei Al Dihail din Qatar. Arabii l-au transferat achitând clauza de eliberare a atacantului de la FCSB, în valoare de 5 milioane de euro. Florinel va avea un salariu cu adevărat regesc, de 2 milioane de euro net anual.
Se desparte de echipa bucureșteană tocmai după ce a reușit să câștige titlul, el ajungând la FCSB imediat ce reușise această performanță incredibilă pentru un club atât de mic, în 2017, cu Viitorul Constanța al lui Gică Hagi, el fiind un produs al Academiei Regelui.
Internaționalul român, cu mari șanse de a se afla în lotul pentru EURO 2024, luna viitoare, în Germania, este foarte fericit că momentul plecării de la FCSB după șapte ani a coincis cu cel al câștigării titlului și recunoaște că acumulase foarte multă frustrare și tristețe tot adunând aceste semtimente în urma ratărilor din sezoanele precedente.
Însă sâmbătă seară, când și-a salutat numeroșii fani de pe Arena Națională, unde s-a înregistrat recordul de spectatori all time pe acest stadion 54.673 de spectatori, Florinel a spus: Mă veți mai vedea, după ce patronul a ajuns la o înțelegere cu noul meu club.
Acest lucru înseamnă că Gigi Becali a obținut de la qatarezi ceea ce își dorea foarte mult, respectiv ca Florinel Coman să rămână la FCSB pentru a juca preliminariile din Champions League. Pentru o senzațională calificare în grupe Gigi Becali a promis jucătorului că îl va răsplăti cu suma de 500.000 de euro.